Úradný vestník L 028 , 06/02/1996 S. 0007 - 0008



Nariadenie Komisie (EHS) č. 214/96 z 2. februára 1996, ktoré sa týka zatriedenia určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 3009/95 [2] a najmä na jeho článok 9, keďže na zabezpečenie jednotného uplatňovania kombinovanej nomenklatúry pripojenej k uvedenému nariadeniu je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá platia tiež pre každú inú nomenklatúru, ktorá je na nej úplne alebo sčasti založená a ktorá pridáva k nej ďalšie triedenie a ktorá je zriadená osobitnými ustanoveniami spoločenstva s cieľom uplatniť sadzobné a iné opatrenia týkajúce sa obchodu s tovarom; keďže podľa uvedených všeobecných pravidiel tovar opísaný v stĺpci 1 tabuľky pripojenej k tomuto nariadeniu musí byť zatriedený do zodpovedajúcich číselných znakov KN, ktoré sú uvedené v stĺpci 2, na základe odôvodnení uvedených v stĺpci 3; keďže sa pripúšťa, že záväzné informácie o nomenklatúrnom zatriedení tovaru vydané colnými orgánmi členských štátov vo veci zatriedenia tovaru do kombinovanej nomenklatúry, ktoré už nie sú v súlade s týmto nariadením, môže držiteľ v súlade s ustanoveniami článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], naposledy zmeneným a doplneným nariadením Rady (EHS) č. 2454/93 [4], naďalej používať po dobu 3 mesiacov; keďže sekcia pre tarifnú a štatistickú nomenklatúru Výboru pre colný kódex neposkytla stanovisko týkajúce sa výrobku č. 1 v pripojenej tabuľke v lehote stanovenej jej predsedom; keďže opatrenia stanovené v tomto nariadení sú v súlade so stanoviskom sekcie pre tarifnú a štatistickú nomenklatúru Výboru pre colný kódex pokiaľ ide o výrobok č. 2 v pripojenej tabuľke, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry do príslušných číselných znakov KN, ktoré sa nachádzajú v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré viac nezodpovedajú tomuto nariadeniu, sa môžu v súlade s ustanoveniami článku 12 odsek 6 nariadenia Rady (EHS) č. 2913/92 naďalej používať po dobu troch mesiacov. Článok 3 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. februára 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 319, 31.12.1995 s 1. [3] Ú. v. ES L 302, 19.10.1992, s. 1. [4] Ú. v. ES L 253, 11.10.1993, s. 1. -------------------------------------------------- PRÍLOHA Opis | Číselný kód KN | Odôvodnenie | 1 | 2 | 3 | 1Tobolky vanilky jemne voňajúce po vanilke a alkohole, narezané na kúsky, s priemerným obsahom vanilínu 0,14 hmotnostných %, cukru 0,6 hmotnostných % a obsahom alkoholu 8,6 hmotnostných %.Produkt, z ktorého sa extrahoval vanilín pomocou alkoholu, sa používa v potravinárskom priemysle, napr. pri výrobe zmrzliny. | 09050000 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselného znaku KN 09050000. | 2.Prípravok vo forme šumivých tabliet dodávaný na predaj v malom s informáciou o dávkovaní a zložení, určený na použitie ako posilňujúci prostriedok.Každá 2 g tableta obsahuje: arginín aspartát: 1 gpomocné látky (kyselina citrónová, hydrogénuhličitan sodný, uhličitan sodný, dihydrogéncitrát sodný, sodná soľ sacharínu, žltá SY (E 110), koloidný oxid kremičitý, aróma): 1 g | 21069092 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 1 a) ku kapitole 30 a znením číselných znakov KN 2106 a 210690 a 21069092. Výrobok je potravinovým doplnkom (Pozri tiež Vysvetlivky k Harmonizovanému systému, položka 2106). | --------------------------------------------------